CELEX: 32010R0078
Language: hr
Date: 2010-01-27 00:00:00
Title: Uredba Komisije (EU) br. 78/2010 od 27. siječnja 2010. o izmjeni Uredbe (EZ) br. 33/2008 u pogledu područja primjene i roka odobrenog Agenciji u redovnom postupku za usvajanje zaključaka o uvrštenju određenih aktivnih tvari u Prilog I. Direktivi 91/414/EEZ  Tekst značajan za EGP

03/Sv. 46
            
            
               HR
            
            
               Službeni list Europske unije
            
            
               68
            
         32010R0078
   
               L 024/7
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 78/2010
   od 27. siječnja 2010.
   o izmjeni Uredbe (EZ) br. 33/2008 u pogledu područja primjene i roka odobrenog Agenciji u redovnom postupku za usvajanje zaključaka o uvrštenju određenih aktivnih tvari u Prilog I. Direktivi 91/414/EEZ
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 5.,
   budući da
   
               (1)
            
            
               Uredba Komisije (EZ) br. 33/2008 od 17. siječnja 2008. o utvrđivanju detaljnih pravila za primjenu Direktive Vijeća 91/414/EEZ u pogledu redovnog i ubrzanog postupka za ocjenu aktivnih tvari koje su bile dio programa rada iz članka 8. stavka 2. te Direktive, ali nisu bile uvrštene u njezin Prilog I. (2) primjenjuje se na tvari u trećoj i četvrtoj fazi koje su već bile ocijenjene, ali ne i uključene u Prilog I. Direktivi 91/414/EEZ do 31. prosinca 2008. Uredba se ne primjenjuje na tvari u trećoj i četvrtoj fazi ocijenjene nakon tog datuma.
            
         
               (2)
            
            
               Međutim, Uredba Komisije (EZ) br. 2076/2002 (3) i Odluka Komisije 2003/565/EZ (4) izmijenjene su kako bi se produljilo program rada do 31. prosinca 2009. u pogledu tvari u trećoj i četvrtoj fazi. Potrebno je prilagoditi taj datum u Uredbi (EZ) br. 33/2008.
            
         
               (3)
            
            
               Što se tiče redovnog postupka, postalo je očito da vremensko razdoblje dano Agenciji za pripremu zaključaka treba produljiti zbog složenosti i količine posla koji to uključuje. To bi se trebalo primjenjivati samo u odnosu na aktivne tvari za koje je nacrt izvješća o ocjeni predan Komisiji nakon stupanja na snagu ove Uredbe.
            
         
               (4)
            
            
               Uredbu (EZ) br. 33/2008 treba stoga na odgovarajući način izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Uredba (EZ) br. 33/2008 mijenja se kako slijedi:
   
               1.
            
            
               U članku 1., točka (c) zamjenjuje se sljedećim:
               
                           „(c)
                        
                        
                           za tvari u trećoj i četvrtoj fazi, do 31. prosinca 2009.”
                        
                     
         
               2.
            
            
               Članak 10. zamjenjuje se sljedećim:
               „Članak 10.
               Zaključak Agencije
               1.   Agencija usvaja zaključak o tome može li se očekivati da aktivna tvar udovolji zahtjevima članka 5. Direktive 91/414/EEZ unutar šest mjeseci od kraja razdoblja predviđenog u trećem stavku članka 9. ove Uredbe te o njemu obavijestiti podnositelja zahtjeva, države članice i Komisiju.
               Prema potrebi, Agencija u zaključku navodi mogućnosti ublažavanja rizika vezano uz predviđene primjene određene u nacrtu izvješća o ocjeni.
               2.   U slučaju kada Agencija treba dodatne informacije, ona, u savjetovanju s državama članicama izvjestiteljicama, određuje rok od najviše devedeset dana unutar kojeg podnositelj zahtjeva mora zatražene informacije dostaviti Agenciji i državi članici izvjestiteljici. O tome obavješćuje Komisiju i države članice. U obzir se uzimaju samo informacije dostavljene unutar odobrenog roka.
               Država članica izvjestiteljica ocjenjuje dodatne informacije te ih bez odgađanja dostavlja Agenciji, a najkasnije unutar šezdeset dana nakon primitka dodatnih informacija.
               U tom slučaju, razdoblje od šest mjeseci odobreno Agenciji za usvajanje zaključka, kako je predviđeno u stavku 1., produljuje se za razdoblje koje završava u trenutku kada Agencija primi ocjene dodatnih informacija.
               3.   Komisija i Agencija dogovaraju raspored dostave zaključaka kako bi olakšale planiranje rada. Komisija i Agencija dogovaraju se o obliku u kojem se Agenciji dostavljaju zaključci.”
            
         Članak 2.
   Prijelazne odredbe
   Članak 10. Uredbe (EZ) br. 33/2008 nastavlja se primjenjivati, bez izmjena, na aktivne tvari za koje je nacrt izvješća o ocjeni država članica izvjestiteljica predala Komisiji, kako je predviđeno u članku 8. stavku 1. Uredbe (EZ) br. 33/2008, prije stupanja na snagu ove Uredbe.
   Članak 3.
   Stupanje na snagu
   Ova Uredba stupa na snagu sljedećeg dan od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. siječnja 2010.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 230, 19.8.1991., str. 1.
   
      (2)  SL L 15, 18.1.2008., str. 5.
   
      (3)  SL L 319, 23.11.2002., str. 3.
   
      (4)  SL L 192, 31.7.2003., str. 40.